open-index/open-wikipedia-markdown huggingface dataset:
Βρασκάς Χανίων

O **Βρασκάς** είναι οικισμός της κοινότητας Ίμπρου του δήμου Σφακίων στην περιφερειακή ενότητα Χανίων της Κρήτης. Σύμφωνα με την απογραφή του 2011 έχει 6 κατοίκους. Βρίσκεται σε υψόμετρο 150 μέτρων και χρησιμοποιείται από τους κατοίκους της Ίμπρου ως χειμερινή κατοικία.

## Γενικά και ιστορικά στοιχεία
Η παλαιότερη μνεία στο όνομα Βρασκάς γίνεται σε έγγραφο του 1191, όπου το χωριό αναφέρεται ως Βρασκιάς. Το χωριό αναφέρεται επίσης σε έγγραφο του 1300 του νοταρίου του Χάνδακα P. Pizolo, όμως, όπως και τα υπόλοιπα χωριά των Σφακίων, δεν αναφέρεται στις ενετικές απογραφές. Ο Αντόνιο Τριβάν το αναφέρει στο χρονικό του ως *Frasca*. Το όνομα Βρασκάς ετυμολογείται από τα πήλινα αγγεία που χρησιμοποιούνται ως κυψέλες, τα οποία λέγονται βρασκιά και ο κατασκευαστής τους βρασκάς ή βρασκιάς. Στην αιγυπτιακή απογραφή του 1834 φέρεται ως ακατοίκητο. Στην απογραφή του 1881 αναφέρεται ως Βρασκιάς και υπαγόταν στον δήμο Νίμπρου, και είχε μαζί με τη Νίμπρο 383 κατοίκους. Το 1900 απογράφηκε πάλι ξανά με τη Νίμπρο.

Κοντά στο χωριό βρίσκεται το ναΰδριο του Αγίου Γεωργίου, του οποίοι οι περισσότερες τοιχογραφίες έχουν καταστραφεί καθώς και το φαράγγι της Ίμπρου, περίπου 600 μέτρα βορειοδυτικά από τον Βρασκά.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Σφακιά
Άντι Ντέρις

Ο **Άντι Ντέρις** (αγγλ. *Andi Deris*) είναι Γερμανός μουσικός, γνωστός ως τραγουδιστής των Helloween, ενώ υπήρξε ιδρυτικό μέλος των Pink Cream 69, από τους οποίους αποχώρησε το 1993.

## Βιογραφία
Ο Ντέρις γεννήθηκε στην Καρλσρούη τον Αύγουστο του 1964 και στα δεκαπέντε του χρόνια σχημάτισε τους Paranoid, οι οποίοι αργότερα μετονομάστηκαν σε Nameless. Το 1984 δημιούργησε τους Dragon, ηχογραφώντας μαζί τους ένα ντέμο. Τις κιθάρες του συγκροτήματος έπαιζαν οι αδελφοί Μπρούνο και Όσκαρ Ντι Μπλάσιο, οι οποίοι μαζί με το Ντέρις, το ντράμερ Ραλφ Μάουρερ και τον μπασίστα Ντάνιελ ντε Νίρο σχημάτισαν τους Kymera. Το νέο σχήμα κυκλοφόρησε το άλμπουμ "*No Mercy*' το 1987, με τον Κώστα Ζαφειρίου να κάθεται στα τύμπανα.

Οι Ντέρις και Ζαφειρίου, μαζί με τον μπασίστα Ντένις Γουόρντ και τον κιθαρίστα Άλφρεντ Κόφλερ σχημάτισαν τους Pink Cream 69. Το συγκρότημα υπέγραψε στην CBS και περιόδευσε σε όλο τον κόσμο. Με το Ντέρις στο μικρόφωνο, ηχογράφησαν τους δίσκους "*Pink Cream 69*" (1989), "*One Size Fits All*" (1991) και "*Games People Play*" (1993), πριν ο τραγουδιστής αποχωρήσει για να αντικαταστήσει τον Μίκαελ Κίσκε στους Helloween. Πρώτη του ηχογράφηση με το power metal συγκρότημα υπήρξε το άλμπουμ "*[[Master of the Rings]]*", ακολουθούμενο από τα "*[[The Time of the Oath]]*", "*[[Better Than Raw]]*" και "*[[The Dark Ride]]*". Ο Ντέρις μετακόμισε στην Τενερίφη, όπου διαμένει μέχρι σήμερα.

Νέες αλλαγές επήλθαν στην σύνθεση του συγκροτήματος μετά την περιοδεία για την προώθηση του "*[[The Dark Ride]]*" και οι Helloween περιόδευσαν στην Βόρεια Αμερική το 2003 μετά από 14 χρόνια. Στο σινγκλ "*Mrs. God*" από τον δίσκο "*[[Keeper of the Seven Keys: The Legacy]]*" του 2005, ο Ντέρις τραγούδησε σε ντουέτο μαζί με την Κάντις Νάιτ των Blackmore's Night, ενώ το συγκρότημα συνεχίζει να ηχογραφεί μέχρι σήμερα, κυκλοφορώντας τα άλμπουμ "*[[Gambling with the Devil]]*" (2007), "*[[7 Sinners]]*" (2010), "*[[Straight Out of Hell]]*" (2013) και "*[[My God- Given Right]]*" (2015).

Έχει κυκλοφορήσει τους σόλο δίσκους "*Come In from the Rain*" (1997), "*Done by Mirrors*" (1999) και "*Million Dollar Haircuts on Ten Cent Heads*" (2013), ενώ έχει συμμετάσχει σε ηχογραφήσεις των Saxon, Ayreon, Wolfpakk, Shaman, κ.α..

## Δισκογραφία

## Παραπομπές


## Πηγές
* Andi Deris - Encyclopaedia Metallum: The Metal Archives
* Andi Deris | Album Discography | AllMusic
* Andi Deris - Helloween.org

Κατηγορία:Γερμανοί μουσικοί
Κατηγορία:Γερμανοί τραγουδιστές
Σιγισμούνδος των Έστε (1480-1524)

:*Να μη συγχέεται με τον θείο του [[Σιγισμούνδος των Έστε (1433-1507)|Σιγισμούνδο των Έστε]] (1433-1507).*

Ο **Σιγισμούνδος**, ιταλ. *Sigismondo*,  (1480 – 9 Αυγούστου 1524) από τον Οίκο των Έστε ήταν αδελφός και υποστηρικτής του Αλφόνσου Α΄ δούκα της Φερράρα.

## Βιογραφία
Ήταν ο πέμπτος γιος του Έρκολε Α΄ δούκα της Φερράρα και της Ελεονώρας της Ιβρέας-Τραστάμαρα, κόρης του Φερδινάνδου Α΄ της Νάπολης.

Μεγάλωσε στην Αυλή της Φερράρα. Το 1505 απεβίωσε ο πατέρας του και τον διαδέχθηκε ο πρωτότοκος αδελφός του Αλφόνσος Α΄. Ήταν επικεφαλής της συνοδείας που πήγε στη Ρώμη και έφερε τη Λουκρητία Βοργία, σύζυγο του Αλφόνσου Α΄.

Οι μεγαλύτεροι αδελφοί του, ο δευτερότοκος Φερδινάνδος και ο τριτότοκος Ιούλιος αντιτάχθηκαν στο δούκα αδελφό τους, αλλά ο Σιγισμούνδος προτιμούσε να μένει στη σκιά τους. Συχνά συνόδευε τον Αλφόνσο Α΄ στα ταξίδια του, εντός και εκτός του δουκάτου. Τελικά η συνωμοσία που οργάνωσε ο Φερδινάνδος και ο Ιούλιος αποκαλύφθηκε· η δίκη τους, μαζί με τους άλλους συνωμότες, έγινε στο ανάκτορο του Σιγισμούνδου.

Ο Αλφόνσος Α΄, ο Φερδινάνδος και ο Σιγισμούνδος ασθένησαν από σύφιλη, αλλά ενώ οι πρώτοι ανάρρωσαν, ο Σιγισμούνδος δεν μπόρεσε να ζήσει φυσιολογική ζωή. Απεβίωσε το 1524.

## Πρόγονοι

## Παραπομπές


Κατηγορία:Οίκος των Έστε
Βαργυλία

Η **Βαργυλία** ήταν αρχαία ελληνική πόλη στην Καρία της Μικράς Ασίας, στα νότια παράλια μεταξύ της Ιασού και της Μύνδου. Στην σημερινή εποχή σε κοντινή τοποθεσία βρίσκεται η πόλη Μπογάζιτσι της επαρχίας Μούγλων στην Τουρκία.

## Ιστορία
Κατά την παράδοση η πόλη ιδρύθηκε από τον μυθικό ήρωα Βελλεροφόντη προς τιμή του συντρόφου του που ονομαζόταν Βάργυλος,  ο οποίος σκοτώθηκε από χτύπημα του Πήγασου. Κοντά στην πόλη βρισκόταν ο ναός της Αρτέμιδος Κινδυάδος, ο οποίος θεωρούνταν θαυματουργός καθώς κατά την αναφορά του Στράβωνα όταν έβρεχε το νερό δεν τον άγγιζε. Η Άρτεμις και ο Πήγασος αποτελούν συχνές παραστάσεις των νομισμάτων της πόλης.


Drachma, Bargylia, Caria, 2nd-1st century BC.jpg|Αναπαράσταση της Αρτέμιδος και ελαφιού, επιγραφή *ΒΑΡΓΥΛΙΤΩΝ*, 2ος-1ος αιώνας π.Χ.
Hemidrachm, Bargylia, Caria, 2nd-1st century BC.jpg|Αναπαράσταση του Πήγασου και Αρτέμιδος, επιγραφή *ΒΑΡΓΥΛΙΤΩΝ*, 2ος-1ος αιώνας π.Χ.
Bargilia - Laborde Léon Emmanuel Simon Joseph - 1838.jpg|Αναπαράσταση της περιοχής της αρχαίας πόλης κατά τον 19ο αιώνα
Fluted columns at Bargylia.jpg|Ίχνη αρχαίων κιόνων στα χωράφια


Το 201 με 200 π.Χ. κατά την διάρκεια του Α´ Κρητικού πολέμου ο Φίλιππος Ε´ της Μακεδονίας διαχείμασε με τον στόλο του στην Βαργυλία ενώ βρισκόταν αποκλεισμένος από τις ναυτικές δυνάμεις της Περγάμου και της Ρόδου.Στην περιοχή υπήρχε επίσης μνημείο της ελληνιστικής περιόδου το οποίο απεικόνιζε την Σκύλλα, μυθικό τέρας της θάλασσας. Σήμερα εκτίθεται στο Βρετανικό μουσείο.

Σε μεταγενέστερες περιόδους η πόλη φαίνεται να καλούνταν επίσης και *Άνδανος* και αργότερα *Μαρκιανούπολη*.

## Διάσημοι κάτοικοι
Ο επικούρειος φιλόσοφος Πρώταρχος καταγόταν από την Βαργυλία, καθώς και ο ολυμπιονίκης του 3ου αιώνα π.Χ. Μενεσθέας.

## Σύγχρονη εποχή

Το 2015 αναφέρθηκε από τουρκικά μέσα ενημέρωσης και αναδημοσιεύτηκε από ελληνικά, πως οικόπεδο δίπλα στον αρχαιολογικό χώρο της Βαργυλίας διατίθονταν προς πώληση από μεσιτικό γραφείο δημόσιο για το ποσό των 22 εκατομμυρίων τουρκικών λιρών ή 10 εκατομμυρίων δολαρίων ΗΠΑ. Καθώς σύμφωνα με την τουρκική νομοθεσία δεν επιτρέπεται η ανέγερση οικοδομών σε αρχαιολογικούς χώρους, ακολούθησαν εκκλήσεις από τους Τούρκους αρχαιολόγους προς το τουρκικό δημόσιο ώστε ο χώρος να γίνει προστατευόμενος.

## Παραπομπές


## Εξωτερικοί σύνδεσμοι
* 

Κατηγορία:Αρχαίες πόλεις της Καρίας
Great Wall Sailor

Το **Great Wall Sailor** ήταν μεγάλο pick-up αυτοκίνητο της κινεζικής αυτοκινητοβιομηχανίας The Great Wall Motors και παρήχθη από το 2001 έως και το 2010. Το μοντέλο φέρνει κάτω από το καπό του τον ίδιο κινητήρα με το SUV Great Wall Safe, που κατασκευαζόταν ταυτόχρονα (2001 - 2009), και έχει παρόμοιες ιδιότητες με αυτό, όπως το ότι κυκλοφόρησε στις εκδόσεις 4x2 (επίσης πισωκίνητη) και 4x4. Το 2008 το Sailor υπέστη μια ανανέωση, η οποία διήρκησε μέχρι και τη λήξη της παραγωγής του.

Το Sailor ανήκει στην κατηγορία των pick-up, αν και επίσης κατασκευάστηκε και μια Wagon έκδοση (καθώς η καρότσα καλυπτόταν) με την ονομασία **Great Wall Sing**. Επιπλέον, ως αντικαταστάτης του μοντέλου, καθορίστηκε το Great Wall Wingle 3 για την απλούστερη έκδοση.

## Παραπομπές


Sailor
Κατηγορία:Κινέζικα αυτοκίνητα
Δάλδη

Η **Δάλδη** (αρχ. ελληνικά: *Δάλδις*, λατινικά: *Daldis*) ήταν αρχαία πόλη στην Λυδία της Μικράς Ασίας. Από την πόλη διασώζονται επιγραφές και νομίσματα κυρίως της ρωμαϊκής περιόδου. Από την Δάλδη καταγόταν ο ονειροκρίτης του 2ου αιώνα μ.Χ. Αρτεμίδωρος ο Δαλδιανός, καθώς και ο ολυμπιονίκης του 3ου αιώνα μ.Χ. Μάρκος Αυρήλιος Πείος. Κατά την ρωμαϊκή/βυζαντινή περίοδο αποτέλεσε επισκοπική έδρα, και μετέπειτα έδρα της ορθόδοξης και της καθολικής εκκλησίας. Η ακριβής τοποθεσία της δεν είναι ακριβώς γνωστή, και πιθανώς βρισκόταν επί του Μεάνδρου ποταμού, σε τοποθεσία όπου στην σημερινή εποχή αντιστοιχεί στην ευρύτερη περιοχή της επαρχίας Μανίσας της Τουρκίας.


Daldis coin, Lydia, 138-192 AD.jpg|Τοπικό νόμισμα της Δάλδης, με παράσταση Σειληνού και σταφυλιών, επιγραφή *ΔΑΛΔΙΑΝΩΝ*, 138-192
Daldis coin, Lydia, 193-211 AD.jpg|Νόμισμα του αυτοκράτορα Σεπτίμιου Σεβήρου, και αναφορά στον Αρτεμίδωρο με παράσταση του Απόλλωνα και Κυβέλη στην άλλη όψη, επιγραφή *ΔΑΛΔΙΑΝΩΝ*, 193-211
Daldis medallion, Lydia, 238-244 AD.jpg|Ο τοπικός κυβερνήτης της πόλης *Ηφαιστίων*, και παράσταση του Περσέα και των Γοργόνων, επιγραφή *ΔΑΛΔΙΑΝΩΝ*, 238-244
Daldis coin, Lydia, 244-249 AD.jpg|Νόμισμα του τοπικού κυβερνήτη *Ιουλίου Φιλίππου*, και παράσταση της αρπαγής της Περσεφόνης, επιγραφή *ΔΑΛΔΙΑΝΩΝ*, 244-249


## Παραπομπές



Κατηγορία:Αρχαίες πόλεις της Λυδίας
Μαυρογένειος Επαγγελματική Σχολή Σάμου

Η **Μαυρογένειος Επαγγελματική Σχολή Σάμου** ήταν επαγγελματικό εκπαιδευτήριο το οποίο ιδρύθηκε το 1902 στη Σάμο.

## Ίδρυση
Σε συνέλευση του 1897 τέθηκε για πρώτη φορά θέμα ίδρυσης επαγγελματικής σχολής, όπου θα διδάσκονταν η υποδηματοποιΐα, η ραπτική, η ξυλουργική, η λεπτουργική, η σιδηρουργία και προτάθηκε ως τόπος εγκατάστασής της ένα μοναστήρι.
Το 1902 ο Ηγεμόνας Αλέξανδρος Μαυρογένης στο πλαίσιο της Γενικής Συνέλευσης επικαλούμενος την ανάγκη ενίσχυσης της προόδου του εμπορίου, της βιομηχανίας και της γεωργίας μίλησε για την ανάγκη ίδρυσης επαγγελματικής σχολής.
Ο Ηγεμόνας Αλέξανδρος Μαυρογένης δώρησε το ποσό των πεντακοσίων εικοσάφραγκων με σκοπό την ανέγερση Επαγγελματικής Σχολής στο Μαλαγάρι.
Η Σχολή γιόρταζε κατά την επέτειο του ιδρυτή της. Την ημέρα εκείνη έκαναν έκθεση των εργοχείρων και πωλήσεις αυτών. Η έκθεση διαρκούσε για οκτώ ημέρες

## Κτιριακές εγκαταστάσεις
Το κτίριο της Σχολής αποτελείτο από μαγειρεία, λουτρά, αφοδευτήρια, κοιτώνες, αίθουσες εργαστηρίων.

## Οργάνωση της Σχολής
Η Σχολή ήταν χωρισμένη σε δύο διακεκριμένες σχολές: α)τη Σχολή Αρρένων με τμήματα ξυλουργίας, υποδηματοποιΐας και σιδηρουργίας και β)τη Σχολή θηλέων με τμήματα ραπτικής ασπρορούχων και κεντήματος, ταπητουργίας και υφαντουργίας. Σε κάθε τμήμα προϊστάμενος ήταν ένας ή περισσότεροι δάσκαλοι, που είχαν πείρα και ικανότητα για τη διδασκαλία. Σε κάθε τμήμα δεν μπορούσαν να φοιτούν περισσότεροι από είκοσι μαθητές ή μαθήτριες, οι οποίοι έπρεπε να γνωρίζουν ανάγνωση, γραφή και τις τέσσερις πράξεις της αριθμητικής. Οι μαθητές κάθε δεκαπενθήμερο καθαρίζονταν στα λουτρά της σχολής. Το μεσημέρι έτρωγαν μέσα στη σχολή σε χωριστή αίθουσα οι μαθητές από τις μαθήτριες. Στο τέλος της σχολικής περιόδου οι μαθητές και οι μαθήτριες που τέλειωναν τις σπουδές τους έπαιρναν πτυχίο Α', Β', Γ' κατηγορίας ανάλογα με τις ικανότητές τους.

## Οι πωλήσεις των αντικειμένων που παράγονταν από τους σπουδαστές της σχολής
Από την πώληση αντικειμένων τα ποσά τα διέθεταν ως εξής: το 1/2 υπέρ του δασκάλου, τα 6/20 υπέρ των μαθητών του τμήματος που κατασκεύασαν το αντικείμενο, τα 3/20 υπέρ των μαθητών των άλλων τμημάτων και τα 10/20 υπέρ του συσσιτίου των μαθητών. Στη Σχολή υπήρχε και Ταμιευτήριο μαθητών και μαθητριών. Τα ποσά που έπρεπε να πάρουν οι μαθητές από τα πωληθέντα αντικείμενα δεν τους τα έδιναν, αλλά τα κατέθεταν στο Γενικό Ταμείο με τίτλο *Παρακαταθήκη Ταμιευτηρίου Μαυρογένειου Επαγγελματικής Σχολής*. Στο τέλος κάθε σχολικής χρονιάς με την παραλαβή του πτυχίου έκαναν και την εκκαθάριση του λογαριασμού του μαθητή ώστε ο καθένας από αυτούς λάμβανε το χρηματικό ποσό που δικαιούνταν.

## Παραπομπές


## Πηγές
*Παύλος Διακογιάννης, Η παιδεία στη Σάμο. Από την Τουρκοκρατία μέχρι σήμερα, εκδ. Σύλλογος προς Διάδοσιν Ωφελίμων Βιβλίων, Αθήνα,

Κατηγορία:Ελληνικά σχολεία κατά την Τουρκοκρατία
Κατηγορία:Ιστορία της Σάμου
Κατηγορία:Εκπαιδευτικά ιδρύματα στην Ελλάδα
Fiat Bravo (2007)

Η δεύτερη γενιά του **Fiat Bravo** ήταν ένα μικρομεσαίο αυτοκίνητο της κατηγορίας C, που ξεκίνησε να παράγεται στην Ιταλία το 2007, με τη μαζική παραγωγή του να λήγει τον Ιούλιο του 2014, όταν και σταμάτησε να κατασκευάζεται για την Ευρώπη. Επίσης, στη Βραζιλία παρήχθη και διατέθηκε γενικότερα στη Λατινική Αμερική από το 2010 έως το 2016. Το Fiat Bravo δεύτερης γενιάς σηματοδότησε και την εισαγωγή της πρώτης σειράς μοντέλων της στην αγορά της Κίνας, μαζί με το Fiat Viaggio/Ottimo και το Fiat Tipo του 2015.

Το Fiat Bravo δεύτερης γενιάς σχεδιάστηκε στο Centro Stile Fiat, σε συνεργασία με την αυστριακή αυτοκινητοβιομηχανία Magna Steyr για την κατασκευή του αμαξώματος. Συμπεριλήφθηκαν πολλά τεχνολογικά επιτεύγματα της Fiat στο μοντέλο αυτό, καθιερώνοντάς το ως ένα από τα σημαντικότερα της πρόσφατης ιστορίας της ιταλικής φίρμας. Στα αρχικά πλάνα της Fiat ήταν και η κατασκευή ενός Bravo σε έκδοση station wagon, κάτι που όμως δεν έγινε ποτέ.

## Βραζιλιάνικη εκδοχή
Η έκδοση του Bravo στη Βραζιλία κυκλοφόρησε για πρώτη φορά το 2010, ενώ τα δικαιώματα συναρμολόγησής του, διατέθηκαν στο Fiat Automovais στο Μπετίμ. Η διανομή του στην αγορά ήταν με δυο διαφορετικούς κινητήρες και με τρείς διαστάσεις ελαστικών, που από το 2012 αυξήθηκαν σε πέντε. Ο αποκλειστικά βραζιλιάνικης κατασκευής και κυκλοφορίας κινητήρας του Bravo 1.8 λίτρων 16V ήταν συνοδευόμενος με ένα 5-τάχυτο χειροκίνητο κιβώτιο ταχυτήτων. Διαθέσιμο ήταν και το αυτόματο κιβώτιο τεχνολογίας Dualogic, όπως και ο γνωστός ιταλικός κινητήρας των 1.4 λίτρων. Οι κινητήρες αυτοί, απέδιδαν 130 - 132 ίππους και 150 ίππους αντίστοιχα.

Επίσης, οι Βραζιλιάνοι κατασκευαστές ανέλαβαν και την ανανέωση του μοντέλου, που έγινε το 2015, με πιο «αιχμηρή» εξωτερική εμφάνιση, μια τροποποίηση στη μπροστινή γρίλια, ενώ εξωτερικά εκσυγχρονίστηκε και το πίσω μέρος του οχήματος, και όλα αυτά προσέδωσαν μια πιο σπορ αισθητική στο Bravo.

## Παραπομπές


## Εξωτερικοί σύνδεσμοι
* 

Κατηγορία:Μικρομεσαία αυτοκίνητα
Bravo
Άνω Τριπόταμα Αχαΐας

:*Για οικισμούς με ίδιο όνομα στην Αχαΐα, δείτε: [[Τριπόταμα (οικισμός Αχαΐας)]]*

Τα **Άνω Τριπόταμα** είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Ψωφίδος της Δημοτικής Ενότητας Αροανίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.

## Τοποθεσία
Τα Άνω Τριπόταμα απέχουν 3 χλμ. από τα Τριπόταμα, έδρα της Δημοτικής Ενότητας στην οποία ανήκουν. Είναι ορεινός οικισμός σε υψόμετρο 592 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 58 κατοίκους.

## Διοικητική ιστορία
Τα Άνω Τριπόταμα αναγνωρίστηκαν ως οικισμός το 1961 και προσαρτήθηκαν στην τότε Κοινότητα Ψωφίδος. Το 1998 με την εφαρμογή της διοικητικής διαίρεσης του σχεδίου "Καποδίστριας" ο οικισμός εντάχθηκε στο Δήμο Αροανίας ως τμήμα του Δημοτικού Διαμερίσματος Ψωφίδος. Από το 2011 βάσει της διοικητικής μεταρρύθμισης "Καλλικράτης" αποτελούν οικισμό της Τοπικής κοινότητας Ψωφίδος του διευρυμένου Δήμου Καλαβρύτων.
### Πληθυσμός

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς Μπριτάννικα, 1993, 2006 (ΠΛΜ)
* Εγκυκλοπαίδεια Πάπυρος Λαρούς, 1964 (ΠΛ)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Άνω Τριποτάμων Αχαΐας, eetaa.gr. Ανακτήθηκε: 07/03/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Great Wall Peri

Το **Great Wall Peri** ήταν αυτοκίνητο πόλης, που έκανε την πρώτη του παρουσίαση το 2007, στο Σαλόνι Αυτοκινήτου της Σαγκάης. Κατασκευαστής του ήταν η κινεζική αυτοκινητοβιομηχανία Great Wall Motors, η οποία παρήγαγε το μοντέλο αυτό από το 2008 έως το 2010 και ειδικά την SUV εκδοχή του μέχρι το 2011.

Μαζί με την στάνταρ έκδοση, κυκλοφόρησε το ίδιο έτος το μοντέλο **Peri Haval M1** υπό την μορφή ενός μικρού SUV / Crossover και το 2008 η ηλεκτροκίνητη έκδοση στο Σαλόνι Αυτοκινήτου στο Πεκίνο.

Το Peri διακρίθηκε ως το *Καλύτερο Αυτοκίνητο Κινέζικης προέλευσης του 2008*, από την China Car Times.

## Χαρακτηριστικά
### Σχεδίαση
Την σχεδίαση και ανάπτυξη του μοντέλου όπως σε όλα, ανέλαβε το τεχνικό τμήμα της αυτοκινητοβιομηχανίας (γνωστό ως GWM Technology Center), με εμφανή ομοιότητα όμως με τα μοντέλα Nissan Note πρώτης γενιάς και Fiat Panda δεύτερης γενιάς, έχοντας μάλιστα ακόμα μεγαλύτερη ομοιότητα με το δεύτερο.

### Μηχανικά
#### Κινητήρας και κιβώτιο
Η Great Wall τοποθέτησε έναν σύγχρονο κινητήρα για την εποχή εκείνη, έναν κυβισμού 1.3 λίτρων (1.342 cm³) εφοδιασμένο με σύγχρονο σύστημα ψεκασμού πολλαπλών σημείων, κάτι που έχει κάνει σε όλα της τα μοντέλα. Για τα ευρωπαϊκά δεδομένα, καθώς το μοντέλο αρχικά ήταν στα πλάνα για παραγωγή και στην Ευρώπη, πληρούσε τις προδιαγραφές καυσαερίων **Euro 4**. Η μετάδοση της κίνησης γινόταν μπροστά, χάρη στην διαμήκη θέση του κινητήρα συνοδευόμενο με ένα κιβώτιο χειροκίνητης (μηχανικής) μεθόδου 5 σχέσεων και η μέγιστη ιπποδύναμη που θα παρήγαγε ήταν 88 ίπποι στις 6.000 στροφές το λεπτό. Η κατανάλωση καυσίμου καθοριζόταν από τα modes (επιλογές) που παρείχε το μοντέλο. Στην επιλογή **Urban** ήταν δυνατό να καταναλωθούν 7 λίτρα στα 100 χιλιόμετρα, στην **Extra Urban** μόλις 6 λίτρα στα 100 χιλιόμετρα και στην **Combined** 6.5 λίτρα στα 100 χιλιόμετρα.

Ο κινητήρας για να προσαρμοστεί και να αποδώσει κατάλληλα στην ταχύτητα των 100 km/h χρειάζεται 17 δευτερόλεπτα.

#### Ανάρτηση και πέδηση
Το σύστημα ανάρτησης ήταν αποτελούμενο από τα λεγόμενα «γόνατα ΜακΦέρσον» μπροστά και μπουκάλα με ελικοειδές ελατήριο πίσω. Το σύστημα πέδησης έφερε στάνταρ δισκόφρενα μπροστά, ενώ είχε ταμπούρα πίσω. Επίσης, το τιμόνι ήταν υδραυλικής τεχνολογίας.

## Η φραγή του μοντέλου στην Ευρώπη
Το Peri ήταν προορισμένο για τις αγορές της Κίνας, της Αφρικής, της Ευρώπης και από το 2009 στην Αυστραλία, αν και ειδικά για τις εξαγωγικές αγορές αυτό τελικά δεν συνέβη. Ο λόγος ήταν ότι η ιταλική Fiat κινήθηκε δικαστικά ενάντια στην κίνηση της Great Wall, λόγω της τεράστιας ομοιότητας με το δημοφιλές ιταλικό μοντέλο Fiat Panda δεύτερης γενιάς. Το αποτέλεσμα ήταν τον Ιούλιο του 2008 να εκδοθεί εντολή για πληρωμή πρόστιμου 15.000 ευρώ για κάθε ένα μοντέλο που θα εισαγόταν στην Ευρώπη, ενώ σε τυχόν αδιαφορία προς την κύρωση, τότε σε κάθε μοντέλο θα χρεωνόταν στην κινεζική φίρμα το ποσό των 50.000 ευρώ.

Όσον αφορά τη δίκη στη χώρα της Κίνας, η απόφαση δεν βγήκε ποτέ, με αποτέλεσμα το Fiat Panda να μην παραχθεί στην Κίνα και το Peri να συνεχίζει να πωλείται στις τοπικές επιχειρήσεις.

## Παραπομπές


## Εξωτερικοί σύνδεσμοι
* 

Peri
Κατηγορία:Αυτοκίνητα SUV
Κατηγορία:Αυτοκίνητα πόλης
Κατηγορία:Κινέζικα αυτοκίνητα
Γαρέφειο Πέλλας

Το **Γαρέφειο** ή **Γαρέφι**, έως το 1922 γνωστό ως **Τσερνέσοβο**, είναι χωριό του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας. Σύμφωνα με την απογραφή του 2021, το Γαρέφειο έχει 625 κατοίκους. Βρίσκεται σε υψόμετρο 180 μέτρων. Μέχρι το 2001 αποτελούταν από δύο χωριά, το Άνω και το Κάτω Γαρέφειο. Το Γαρέφι έχει ανακηρυχθεί παραδοσιακός οικισμός με το ΦΕΚ Δ-691 α/ 15.07.1992.

Το Κάτω Γαρέφειο είχε μουσουλμανικό πληθυσμό στις αρχές του 20ού αιώνα, ενώ το Άνω Γαρέφειο είχε χριστιανικό πληθυσμό, με τους χριστιανούς να πρόσκεινται στο Πατριαρχείο Κωνσταντινούπολης. Στην απαρίθμηση του 1913 τα δύο χωριά είχαν 1.075 κατοίκους και στην απογραφή του 1920 είχε 821 κατοίκους. Με την ανταλλαγή πληθυσμών το 1923, οι μουσουλμάνοι από το Κάτω Γαρέφειο αναγκάστηκαν να μετοικήσουν στην Τουρκία και στο χωριό εγκαταστάθηκαν 24 προσφυγικές οικογένειες. Στην απογραφή του 1928 τα δύο χωριά είχαν 426 κατοίκους. Στην απογραφή του 1940 ο πληθυσμός του Κάτω Γαρέφειου ήταν 195 και στο Άνω 513 κάτοικοι. Το Άνω και το Κάτω Γαρέφειο αποτελούσαν κοινότητα με έδρα το Άνω Γαρέφειο. Με το πρόγραμμα Καποδίστριας προσαρτήθηκε στον δήμο Αριδαίας το 1997. Με το πρόγραμμα Καλλικράτης, προσαρτήθηκε στον δήμο Αλμωπίας.

Το χωριό είναι γνωστό για την καλλιέργεια πιπεριάς, του τύπου Καρατζοβίτικη, και παράγει γλυκό καπνιστό πιπέρι και μπούκοβο. Στο χωριό διοργανώνεται γιορτή Καρατζοβίτικης Πιπεριάς.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Λυκόστομο Πέλλας

Το **Λυκόστομο** (μέχρι το 1926 *Στρούπινο*) είναι η έδρα της ομώνυμης δημοτικής κοινότητας του δήμου Αλμωπίας, της περιφερειακής ενότητας (πρώην νομού) Πέλλας, στην περιφέρεια Κεντρικής Μακεδονίας στην Ελλάδα. Σύμφωνα με την απογραφή του 2011, το χωριό έχει πληθυσμό 403 κατοίκων. Η εκκλησία του χωριού είναι αφιερωμένη στον Άγιο Νικόλαο. Βρίσκεται σε υψόμετρο 200 μέτρων.

Αρχικά ένα χωριό μικτού μουσουλμανικού και εξαρχικού χριστιανικού πληθυσμού, με την Συνθήκη της Λωζάνης και τη σχετική ανταλλαγή πληθυσμών το 1923 οι μουσουλμάνοι αντικαταστάθηκαν από πρόσφυγες της Μικράς Ασίας (συνολικά 24 οικογένειες).

## Ιστορικά στοιχεία
Το χωριό είχε μικτό μουσουλμανικό και εξαρχικό χριστιανικό πληθυσμό στις αρχές του 20ού αιώνα, με πλειοψηφία χριστιανών (370 έναντι 280 χριστιανών, οι οποίοι προσέκειντο στην Εξαρχία). Στο χωριό λειτουργούσε εξαρχικό σχολείο. Στην απαρίθμηση του 1913, το Λυκόστομο είχε 670 κατοίκους και στην απογραφή του 1920 είχε 460 κατοίκους. Με την ανταλλαγή πληθυσμών το 1923, οι μουσουλμάνοι αναγκάστηκαν να μετοικήσουν στην Τουρκία και στο χωριό εγκαταστάθηκαν 24 προσφυγικές οικογένειες. Στην απογραφή του 1928 είχε 684 κατοίκους και στην απογραφή του 1940 ο πληθυσμός του είχε αυξηθεί σε 984. Μετά το τέλος του εμφυλίου, πολλοί κάτοικοι μετοίκησαν στην Γιουγκοσλαβία. Το 1951, το Λυκόστομο είχε 355 κατοίκους. Η πορεία του πληθυσμού στις επόμενες απογραφές είναι η εξής:

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Αλμωπίας
Ιππόστρατος ο Σελεύκειος

Ο **Ιππόστρατος ο Σελεύκειος** (3ος/2ος αιώνας π.Χ.) ήταν αρχαίος Έλληνας αθλητής με καταγωγή από τη Σελεύκεια, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο *[[Παντοδαπή ιστορία]]* πως στέφθηκε ολυμπιονίκης στο αγώνισμα του σταδίου κατά τους 149ους ολυμπιακούς αγώνες της αρχαιότητας (184 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες από την Συρία
Κατηγορία:Αρχαίοι ολυμπιονίκες (2ος αιώνας π.Χ.)
Σκοτούσσα (αποσαφήνιση)

Με την ονομασία **Σκοτούσσα** είναι γνωστοί οι παρακάτω οικισμοί:

* Σκοτούσσα Σερρών
* Σκοτούσσα Λάρισας
* Άνω Σκοτούσσα Λάρισας

Αλλά και οι αρχαίες πόλεις

*Σκοτούσσα, Φάρσαλα (Νομός Λάρισας)
*Σκοτούσσα, Οδομαντική (Νομός Σερρών)
Great Wall Wingle 3

Το **Great Wall Wingle 3** ή **Great Wall Steed 3** ήταν μεγάλο pick-up αυτοκίνητο που συναρμολογήθηκε στην φυσική έδρα της Great Wall Motors, στο Μπαοντίνγκ της Κίνας, αλλά και στην περιοχή Ισφαχάν, Ιράν, και στο χωριό Μπαχόβιτσα της Βουλγαρίας, από το 2006 έως το 2012. Θεωρείται αντικαταστάτης του Great Wall Sailor, καθώς ήταν το επόμενο όχημα που κυκλοφόρησε στο είδος του.

Στην Αυστραλία το μοντέλο είχε την ονομασία **V240** από το 2009 έως και τη λήξη της παραγωγής του. Το 2008 κυκλοφόρησε μια ειδική έκδοση για ταξιδιωτικούς σκοπούς, η **Motorhome**, για περιορισμένο χρονικό διάστημα.

## Τεχνικά χαρακτηριστικά

### Κινητήρες

### Επιπλέον εξοπλισμός
* Ζάντες αλουμινίου
* Ραδιόφωνο τύπου AM / FM / CD
* Σύστημα πέδησης:- Μπροστά: Δισκόφρενα- Πίσω: Ταμπούρα
* Δερμάτινα καθίσματα
* Ηλεκτρικά παράθυρα
* Σύστημα εναέριου κλιματισμού

## Φωτογραφικό υλικό

Αρχείο:2009 Great Wall V240 (K2) Super Luxury 4WD 4-door utility (2010-07-11) 03.jpg
Αρχείο:2009 Great Wall V240 (K2) Super Luxury 4WD 4-door utility (2010-07-11) 05.jpg
Αρχείο:2010 Great Wall V240 (K2) Super Luxury 2WD 4-door cab chassis (2015-07-03).jpg
Αρχείο:2011 Great Wall V240 (K2) 2WD 2-door cab chassis (21077783973).jpg
Αρχείο:Great Wall Adelaide City 2010 2.JPG


## Παραπομπές


Wingle 3
Κατηγορία:Κινέζικα αυτοκίνητα
Κατηγορία:Επαγγελματικά αυτοκίνητα
Γκαομπεϊντιάν (Πεκίνο)

Το **Γκαομπεϊντιάν **(απλοποιημένα κινέζικα: 高碑店地区高碑店地區, πινγίν: Gāobēidiàn Dìqū, παραδοσιακά κινέζικα: 高碑店地区高碑店地區, πινγίν: Gāobēidiàn Dìqū) είναι μια πόλη της επαρχίας Τσαογιάνγκ, στο Πεκίνο της Κίνας, που βρίσκεται στα δυτικά της πόλης και στην διαδρομή της 5ης περιφερειακής Οδού. Από το 2011 έχει 19 κατοικημένες κοινότητες () και τέσσερα χωριά που βρίσκονται υπό τη διαχείρισή της. Ο ταχυδρομικός κώδικας είναι ο 100025, και ο πληθυσμός είναι 105.000 κάτοικοι.

## Δείτε επίσης
* Λίστα δήμος-επίπεδο τμήματα του Πεκίνου

## Παραπομπές


## Εξωτερικές συνδέσεις

Κατηγορία:Πόλεις της Κίνας
Τακάσι Σιμούρα

Ο **Τακάσι Σιμούρα** (ιαπωνικά: *志村 喬*, 12 Μαρτίου 1905 - 11 Φεβρουαρίου 1982) ήταν Ιάπωνας ηθοποιός, ο οποίος εμφανίστηκε σε πάνω από 200 ταινίες μεταξύ του 1934 και του 1981. Είναι ιδιαίτερα γνωστός είναι για τη συνεργασία του με τον σπουδαίο Ιάπωνα σκηνοθέτη Ακίρα Κουροσάβα, αφού από τις 30 ταινίες του τελευταίου, συμμετείχε στις 21, μεταξύ αυτών το *[[Ρασομόν]]* (1950) και το *[[Οι Επτά Σαμουράι]]* (1954).

## Παραπομπές


## Εξωτερικοί σύνδεσμοι

* 

Κατηγορία:Ιάπωνες ηθοποιοί
Αντικαρκινικό Νοσοκομείο Θεσσαλονίκης Θεαγένειο

Το **Αντικαρκινικό Νοσοκομείο «Θεαγένειο»** είναι ένα από τέσσερα αντικαρκινικά νοσοκομεία της Ελλάδας. 

Βρίσκεται στη Θεσσαλονίκη και ιδρύθηκε το 1743.

## Ονομασία
Ονομάστηκε «Θεαγένειο» προς τιμήν του Θεσσαλονικέως ευεργέτη Θεαγένους Χαρίση, ο οποίος το 1863 άφησε με διαθήκη το μεγαλύτερο μέρος της περιουσίας του στην Ελληνική Κοινότητα Θεσσαλονίκης για το Νοσοκομείο.

## Ιστορικό
Το «Νοσοκομείο της Ελληνικής Ορθοδόξου Κοινότητας» της Θεσσαλονίκης λειτουργούσε από το 1743.

Το κτίριο καίγεται ολοσχερώς στη μεγάλη πυρκαγιά του 1890, που καταστρέφει το κέντρο της Θεσσαλονίκης.

Το 1891-92 με τις αποζημιώσεις των ασφαλιστικών εταιρειών και τη συνδρομή μεγάλων ευεργετών ξεκινά στη θέση που είναι σήμερα, η κατασκευή του νέου νοσοκομείου, που ολοκληρώνεται το 1895, σε σχέδια του Ερνέστου Τσίλερ, ως γενικό Παθολογικό Νοσοκομείο.

Το 1909 με κληροδότημα του Δημητρίου Ιωαννίδη, οικοδομείται το νέο κτίριο, στο οποίο στεγάστηκε η Χειρουργική πτέρυγα. Στην περίοδο της Γερμανικής κατοχής με δωρεές των οικογενειών Μοσκώφ και Ιωαννίδη ιδρύεται Παιδιατρική πτέρυγα (40 κλινών), το δε Νοσοκομείο ονομάζεται «Θεαγένειο και Μοσκώφειο Νοσοκομείο».

Το 1957 μετατρέπεται σε πρότυπο ειδικό αντικαρκινικό ινστιτούτο «Θεαγένειο Αντικαρκινικό Ινστιτούτο». Το 1963 εγκαινιάζεται το πρώτο κτίριο με Γενικό Διευθυντή τον Θρακιώτη Καθηγητή Αλέξανδρο Συμεωνίδη (1909-1972), στο οποίο λειτουργούν Ερευνητικό Τμήμα (το μετέπειτα Συμεωνίδειο Ερευνητικό Κέντρο), τα Εξωτερικά Ιατρεία, τα Διαγνωστικά Εργαστήρια και το Ακτινοθεραπευτικό τμήμα.

Το 1975, λειτουργεί η Νοσηλευτική πτέρυγα, στην οποία εγκαθίσταται η Διοικητική Υπηρεσία, τα χειρουργεία και αναπτύσσονται τα Διαγνωστικά Εργαστήρια.

Το 1985 το «Θεαγένειο» καθίσταται Νομικό Πρόσωπο Δημοσίου Δικαίου και εντάσσεται πλήρως στο Εθνικό Σύστημα Υγείας, λίγο δε αργότερα οργανώνεται το Κέντρο Προληπτικής Ιατρικής.

Το 2001 εντάσσεται στο Α’ ΠΕΣΥ Κεντρικής Μακεδονίας ως αποκεντρωμένη μονάδα (Ν. 2889/01).

Σήμερα, το Θεαγένειο καλύπτει ιατρικές ανάγκες των κατοίκων της Μακεδονίας, της Θράκης και της Θεσσαλίας και διαθέτει:
* Το κυρίως κτίριο με 353 κρεβάτια νοσηλείας
* Το **Συμεωνίδειο Ερευνητικό Κέντρο**, που ασχολείται με την έρευνα του καρκίνου
* Το **Κέντρο Προληπτικού Ελέγχου «Γεώργιος Γεννηματάς»** που περιλαμβάνει τα ιατρεία: Γυναικολογικό, Μαστού, Ουρολογικό, Γαστρεντερολογικό, Ενδοκρινολογικό, Πνευμονολογικό.
* Την **Κινητή Μονάδα** που διεξάγει προληπτικό γυναικολογικό έλεγχο στη Μακεδονία, τη Θράκη και τη Θεσσαλία.

## Δείτε επίσης
* Κατάλογος νοσοκομείων της Ελλάδας

## Παραπομπές


## Εξωτερικοί σύνδεσμοι
* http://www.theagenio.gov.gr/contact.asp 
* http://www.sfth.gr/index.php?l=el&menu_id=8

Κατηγορία:Νοσοκομεία στη Θεσσαλονίκη
Γερμανικό φρουραρχείο στην Αθήνα

Οι εγκαταστάσεις του **γερμανικού φρουραρχείου** (Κομαντατούρ, γερμανικά *Stadtkommandantur*) στην Αθήνα κατά τη διάρκεια της Κατοχής βρίσκονταν στο υπόγειο του κτιρίου επί της οδού Κοραή 4, στο κέντρο της πρωτεύουσας (σήμερα πεζόδρομος), δίπλα στον κινηματογράφο «*Άστυ*». Μαζί με το Αρχηγείο της Γκεστάπο στην Αθήνα αποτελούσαν τους δυο κυριότερους χώρους στην Αθήνα, όπου φυλακίσθηκαν, βασανίστηκαν ή δολοφονήθηκαν χιλιάδες Έλληνες πατριώτες και μέλη της Εθνικής Αντίστασης.

Οι γερμανικές κατοχικές αρχές είχαν εγκαταστήσει στο ανωτέρω σημείο τα κρατητήρια της υπηρεσίας του φρουραρχείου τους, αποτελούμενα από μερικές δεκάδες στενά κελιά, όπου φυλακίζονταν οι συλληφθέντες κατά τις εκκαθαριστικές επιχειρήσεις (μπλόκα, έρευνες κλπ) και όπου, παράλληλα, υποβάλλονταν σε βασανισμούς, προς απόσπαση πληροφοριών ή ομολογιών συμμετοχής σε αντιστασιακές οργανώσεις. Ο χώρος («*Μέγαρο Εθνικής Ασφαλιστικής*») επιτάχθηκε από τις γερμανικές κατοχικές αρχές σχεδόν αμέσως μετά την κατάληψη της Αθήνας, προκειμένου σε αυτό να εγκαταστήσουν το φρουραρχείο πόλης, όπως συνήθιζαν σε κάθε καταληφθείσα πρωτεύουσα στην Ευρώπη. Προοριζόταν να στεγάσει, επίσης, την τοπική διοίκηση της γερμανικής Στρατοχωροφυλακής (*Feldgendarmerie 921*) υπεύθυνης για τον έλεγχο και τη γενική επιτήρηση της πρωτεύουσας.

Ο χώρος των κρατητηρίων, ουσιαστικά, λειτουργούσε σαν ενδιάμεσος σταθμός μεταγωγής των κρατουμένων (έμεναν εκεί από 1-30 ημέρες) πριν αυτοί οδηγηθούν σε στρατόπεδα συγκέντρωσης (Χαϊδαρίου κ.α.) ή πριν παραπεμφθούν στο εκτελεστικό απόσπασμα, λόγω της αντιστασιακής τους δράσης. Τα υπόγεια αποτελούνταν από δυο ορόφους, ενώ η μόνωση μεταξύ των διαχωρισμάτων ήταν ιδιαίτερα ενισχυμένη. Εκτός των Ελλήνων, στο κρατητήριο είχαν βρεθεί και άτομα άλλης εθνικότητας, όπως Ιταλοί, Ρώσοι κ.α. Σε ξεχωριστό τομέα κρατούνταν οι γυναίκες.
Εκτός των Γερμανών, στο Φρουραρχείο υπηρετούσαν, ως συνεργάτες των κατοχικών αρχών και πολλοί Έλληνες, που εκτελούσαν χρέη διερμηνέων, μεταφραστών, πληροφοριοδοτών κ.α.

Λίγες ημέρες πριν την αποχώρηση των κατοχικών στρατευμάτων από την Αθήνα και συγκεκριμένα στις 28 Σεπτεμβρίου του 1944 ο χώρος του φρουραρχείου εγκαταλείφτηκε από τους Γερμανούς, με αποτέλεσμα οι προηγούμενοι ένοικοι να εγκατασταθούν εκ νέου στα γραφεία τους. Μετά την Απελευθέρωση στο σημείο εγκαταστάθηκαν και μέχρι τα Δεκεμβριανά τα κεντρικά γραφεία του ΕΑΜ. Σήμερα, στο χώρο λειτουργεί μόνιμη μουσειακή έκθεση υπό την επωνυμία: «*Χώρος Ιστορικής Μνήμης 1941-1944*» Στους τοίχους μάλιστα, διασώζονται γραπτά μηνύματα των κρατουμένων.
## Εξωτερικοί σύνδεσμοι
* Χώρος Ιστορικής Μνήμης 1941-1944, Κοραή 4
## Παραπομπές


Κατηγορία:Εθνική Αντίσταση
Κατηγορία:Σφαγές στην Ελλάδα
Κατηγορία:Μουσεία στην Αθήνα
Κρητικός

**Κρητικός** σημαίνει τον καταγόμενο από την Κρήτη, τον κάτοικο της Κρήτης ή τον αναφερόμενο στην Κρήτη. Μπορεί όμως να αναφέρεται ειδικότερα σε κάποιο από τα εξής:

## Πρόσωπα με το επώνυμο Κρητικός
* Θεοφάνης ο Κρητικός (1490-1559), αγιογράφος
* Ιωάννης Κρητικός, φροντιστής στην Επανάσταση του 1821
* Ιωάννης Χ. Κρητικός (θάν. 1897), αθλητής
* Μάρκος Αντώνιος Κρητικός, Ρωμαίος πραίτορας και πειρατής
* Νικόλαος Κρητικός (γενν. 1888), γεωφυσικός
* Νικόλαος Ι. Κρητικός (1887-1970), βουλευτής
* Παναγιώτης Κρητικός (1937-2021), καθηγητής φαρμακογνωσίας και φαρμακευτικής χημείας
* Περικλής Κρητικός (θάν. 1955), βιομήχανος και πολιτικός
* Σπύρος Κρητικός, καθηγητής ακτινολογίας
* Τάσος Κρητικός (γενν. 1914), ποδοσφαιριστής
* Χριστόδουλος Κρητικός, αγωνιστής στην Επανάσταση του 1821

## Άλλοι
* *[[Ο Κρητικός]]* (ποίημα)
Βασιλική Αχαΐας

Η **Βασιλική** είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Ψωφίδος  της Δημοτικής Ενότητας Αροανίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.

## Τοποθεσία
Η Βασιλική απέχει 3,1 χλμ. από τα Τριπόταμα, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 612 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 14 κατοίκους.

## Διοικητική ιστορία
Η Βασιλική αναγνωρίστηκε για πρώτη φορά ως οικισμός το 1920 αλλά καταργήθηκε λίγα χρόνια αργότερα. Αναγνωρίστηκε εκ νέου ως οικισμός το 1961 και προσαρτήθηκε στην τότε Κοινότητα Ψωφίδος. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Αροανίας ως τμήμα του Δημοτικού Διαμερίσματος Ψωφίδος. Από το 2011 βάσει της διοικητικής μεταρρύθμισης "Καλλικράτης" αποτελεί οικισμό της Τοπικής κοινότητας Ψωφίδος του διευρυμένου Δήμου Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές  Βασιλικής Αχαΐας, eetaa.gr. Ανακτήθηκε: 08/03/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Φιλή Βατίδου

Η **Φιλή Κ. Βατίδου** (Σμύρνη, 1901 - Αθήνα, 1963) ήταν Ελληνίδα ποιήτρια.

## Βιογραφία
Γεννήθηκε το 1901 στη Σμύρνη και ήταν κόρη του Κυριάκου Βατίδη. Αδελφή της ήταν η, επίσης λογοτέχνιδα, Όλγα Βατίδου. Αποφοίτησε από το Κεντρικό Παρθεναγωγείο της Σμύρνης και από νεαρή ηλικία ασχολήθηκε με την ποίηση, δημοσιεύοντας έργα της σε λογοτεχνικά περιοδικά της γενέτειράς της. Μετά τη Μικρασιατική Καταστροφή κατέφυγε στην Ελλάδα και εγκαταστάθηκε στην Αθήνα συνεχίζοντας το ποιητικό της έργο. Παράλληλα υπήρξε δραστήριο μέλος διαφόρων μικρασιατικών οργανώσεων και κυρίως της Εστίας Νέας Σμύρνης, συμβάλλοντας μεταξύ άλλων στην ίδρυση της βιβλιοθήκης της Εστίας Νέας Σμύρνης, η οποία ξεκίνησε τη λειτουργία της το 1947. Πέθανε στην Αθήνα την 15η Δεκεμβρίου του 1963.

## Εργογραφία
* *Εικόνες που δε σβήνουν* (1943)
* *Φέγγη στη νύχτα* (1953)
* *Το διπλό μου τραγούδι* (1959)

## Παραπομπές


Κατηγορία:Ελληνίδες ποιήτριες
Κατηγορία:Νεοέλληνες ποιητές
S7 Airlines

μικρογραφία|251x251εσ|S7 Siberia Airlines A320-214 VP-BCZ
μικρογραφία|216x216εσ|S7 Airlines, VP-BPO, Airbus A321-211
S7 Airlines είναι αεροπορική εταιρεία με έδρα την Περιφέρεια Νοβοσιμπίρσκ στη Ρωσία. έχει γραφεία και στη Μόσχα. Από το 2008 είναι η μεγαλύτερη εγχώρια αεροπορική εταιρεία της Ρωσίας. Κύριες βάσεις της είναι το Διεθνές Αεροδρόμιο Domodedovo και το αεροδρόμιο Tolmachevo.

## Προορισμοί

Η S7 κάνει τακτικές επιβατικές πτήσεις προς τους προορισμούς στη Ρωσία, καθώς και διεθνείς πτήσεις στην Αρμενία, Αυστρία, Αζερμπαϊτζάν, Βουλγαρία, Κίνα, Κύπρος, Τσεχική Δημοκρατία, Γαλλία, Γεωργία, Γερμανία, Ελλάδα, Χονγκ Κονγκ, Ιράν, Ιρλανδία, Ιταλία, Ιαπωνία, Καζακστάν, Νοτια Κορέα, Κιργιστάν, Μολδαβία, Μαυροβούνιο, Ισπανία, Τατζικιστάν, Ταϊλάνδη, Τουρκμενιστάν, Ηνωμένα Αραβικά Εμιράτα και Ουζμπεκιστάν.

### Συμφωνίες κοινού κωδικού
Η S7 έχει κοινό κωδικό με τις ακόλουθες αεροπορικές εταιρείες:

Aegean Airlines, Aeroflot, Air Berlin, Air Moldova, Asiana Airlines, Belavia, British Airways, Cathay Pacific, El Al, Emirates, Etihad Airways, Hainan Airlines, Iberia, Japan Airlines, Meridiana, Montenegro Airlines, Nordavia, NordStar, Qatar Airways, Royal Jordanian,Singapore Airlines, TAP Portugal, Uzbekistan Airways, Qantas Airways

## Στόλος
Από το Μάρτιο του 2016 ο στόλος S7 Airlines αποτελείται από τα ακόλουθα αεροσκάφη

## Συμβάντα και ατυχήματα
* Στις 4 Οκτωβρίου 2001, η πτήση 1812, με αεροσκάφος τύπου Tupolev Tu-154M και νηολόγιο RA-85693, ήταν καθ 'οδόν από το Τελ Αβίβ προς Νοβοσιμπίρσκ και συνετρίβη στη Μαύρη Θάλασσα. 78 άτομα σκοτώθηκαν.
* Στις 24 Αυγούστου 2004, η πτήση 1047, με αεροσκάφος τύπου Tupolev Tu-154B2, και νηολόγιο RA-85556, ήταν καθ 'οδόν από τη Μόσχα στο Σότσι. Εξερράγη και συνετρίβη λόγω τρομοκρατική βομβιστική επίθεση κοντά στο Ροστόφ επί του Ντον στη Ρωσία, σκοτώνοντας 46 άτομα.
* μικρογραφία|232x232εσ|S7 Airlines Boeing 767-300Στις 9 Ιουλίου του 2006, η πτήση 778, με αεροσκάφος τύπου Airbus A310 που μετέφερε 193 επιβάτες και 10 μέλη του πληρώματος, υπέστη ατύχημα στην προσγείωση στο διεθνές αεροδρόμιο του Ιρκούτσκ στη Σιβηρία. Το αεροσκάφος συνετρίβη σε ένα τσιμεντένιο οδόφραγμα. 124 άνθρωποι έχασαν τη ζωή τους.

## Θυγατρικές
Η Sibir Technics LCC, η οποία είναι θυγατρική της S7, χρησιμοποιεί ως βάση της το χώρο του αεροδρομίου Τολμάτσεβο.

Επίσης, η Cyprus Airways είναι θυγατρική της S7, με τη βάση της να βρίσκεται στον διεθνή αερολιμένα Λάρνακας.

## Εξωτερικοί σύνδεσμοι

* https://web.archive.org/web/20170307232703/https://www.s7.ru/

## Πηγές


Κατηγορία:Ρωσικές αεροπορικές εταιρίες
Κωνσταντίνος Πούλιος

Ο **Κωνσταντίνος Πούλιος** είναι Έλληνας πρώην αθλητής στίβου μεγάλων αποστάσεων. Γεννήθηκε στην Αθήνα στις 19 Σεπτεμβρίου 1977 και κατάγεται από τα Τρίκαλα. Συμμετείχε στους Ολυμπιακούς Αγώνες του 2012 στο Λονδίνο στο αγώνισμα του Μαραθωνίου, όπου και τερμάτισε στην 80η θέση με χρόνο 2:33:17.

## Παραπομπές


Κατηγορία:Έλληνες μαραθωνοδρόμοι
Κατηγορία:Αθλητές στίβου ΠΑΟ
Κατηγορία:Έλληνες αθλητές δρόμων μεγάλων αποστάσεων
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Belantsea

μικρογραφία|''B. montana''

Το **Belantsea** είναι ένα εξαφανισμένο γένος χονδριχθύων που ανήκε στους Πεταλοδοντόμορφους (Petalodontiformes), μια ομάδα συγγενική με τις σημερινές χίμαιρες (*Holocephali*). Έζησε κατά την Λιθανθρακοφόρο περίοδο (περίπου 320 εκατομμύρια χρόνια πριν) και είναι γνωστό κυρίως από απολιθώματα που ανακαλύφθηκαν στον ασβεστόλιθο Bear Gulch στη Μοντάνα των Ηνωμένων Πολιτειών.

## Μορφολογία και ανατομία
Το σώμα του *Belantsea* ήταν βαθύ και πλευρικά συμπιεσμένο, με αναλογίες που θυμίζουν σύγχρονα αγγελόψαρα, χαρακτηριστικό που πιθανόν του παρείχε υψηλή ευκινησία στο περιβάλλον των υφάλων. Το μέγιστο μήκος του εκτιμάται περίπου στα 25 εκατοστά, καθιστώντας το μικρού έως μεσαίου μεγέθους ψάρι.

Η οδοντοστοιχία του αποτελείτο από φαρδιά, πεταλοειδή δόντια, προσαρμοσμένα στο θρυμμάτισμα σκληρών υλικών και όχι στην κοπή, γεγονός που υποδηλώνει διατροφή βασισμένη σε οστρακόδερμα, βραχιόποδα, σπόγγους, δίθυρα και καρκινοειδή.

## Οικολογία και περιβάλλον
Το Belantsea ζούσε σε ρηχές, τροπικές θάλασσες της Λιθανθρακοφόρου περιόδου, οι οποίες φιλοξενούσαν πλούσια πανίδα υφάλων. Ο συνδυασμός μορφολογίας σώματος και οδοντοστοιχίας δείχνει ότι κατείχε εξειδικευμένη οικολογική θέση ως θραυστοφάγος οργανισμός, με οικολογικό ρόλο παρόμοιο με εκείνον των σημερινών ψαριών-παπαγάλων, που ελέγχουν την ανάπτυξη σκληρών ασπόνδυλων στους υφάλους.

## Παραπομπές


## Βιβλιογραφία
*Grogan, E. D., & Lund, R. (2002). The origin and relationships of early Chondrichthyes. In J. C. Carrier, J. A. Musick, & M. R. Heithaus (Eds.), *Biology of Sharks and Their Relatives* (pp.&nbsp;3–31). CRC Press.
*Lund, R. (1989). New petalodonts (Chondrichthyes, Elasmobranchii) from the Upper Mississippian Bear Gulch Limestone of Montana. *Journal of Vertebrate Paleontology*, 9(3), 350–368.

## Εξωτερικοί σύνδεσμοι
* Bear Gulch
*Belantsea from Discovery Education

Κατηγορία:Απολιθώματα
Ορέσθειο Αρκαδίας

Το **Ορέσθειο**, επίσης γνωστό με διάφορες μορφές στα αρχαία ελληνικά, όπως, μεταξύ άλλων, **Ὀρεσθάσιον**, **Ὀρέσθειον** και **Ὀρέστειον**, ήταν αρχαία πόλη στα νότια της Αρκαδίας, στην περιοχή του Μαινάλου, κοντά στην Μεγαλόπολη. Σύμφωνα με την παράδοση η πόλη ιδρύθηκε από τον *Ορέσθειο*, γιο του Λυκάονος.

Με την ίδρυση της Μεγαλόπολης το 370 π.Χ. οι κάτοικοι του Ορέσθειου μετακινήθηκαν εκεί. Σύμφωνα με τον Θουκυδίδη εντός της περιοχής του Ορέσθειου βρισκόταν ο οικισμός της *Λαοδοκείας* ή *Λαδόκειας* ο οποίος αργότερα αποτέλεσε προάστιο της Μεγαλοπόλεως. Οι εκτιμήσεις που έχουν γίνει για την ακριβή τοποθεσία του Ορέσθειου αναφέρουν πως βρισκόταν στο *φαράγγι του [[Τσεμπερού|Τζιμπάρου]]*, ή σε κοντινή τοποθεσία, στην περιοχή όπου αργότερα χτίστηκε το χωριό της Μαρμαριάς.

Από το Ορέσθειο καταγόταν ο Τέλλων, ολυμπιονίκης του 5ου αιώνα π.Χ. στην πυγμαχία παίδων.

## Παραπομπές


Κατηγορία:Πόλεις της αρχαίας Αρκαδίας
Αφρικανικό μαμούθ

μικρογραφία|Καλλιτεχνική ανακατασκευή

αριστερά|μικρογραφία|Απολίθωμα από την Τυνησία
Το **Αφρικανικό μαμούθ**, η *Mammuthus africanavus* (κυριολεκτικά, "Αφρικανικός πρόγονος μαμούθ"), είναι το δεύτερο αρχαιότερο είδος μαμούθ, αφού πρώτα εμφανίστηκε περίπου πριν από 3 εκατομμύρια χρόνια κατά την ύστερη Πλειόκαινο, με την τελευταία του εμφάνιση να είναι πριν από 1.65 εκατομμύριο χρόνια πριν, στις αρχές του Πλειστοκαίνου. Τα απολιθώματα της έχουν βρεθεί στο Τσαντ, τη Λιβύη, το Μαρόκο και την Τυνησία. Ήταν σχετικά μικρού μεγέθους και θεωρείται ως ο άμεσος πρόγονος του *Μ. meriodionalis*, αν και χαυλιόδοντας του αποκλίνει περισσότερο από τα κρανία των μετέπειτα ειδών μαμούθ, το οποίο θα μπορούσε να υποδεικνύει ότι ήταν ένα εξελικτικό αδιέξοδο.

## Παραπομπές


Κατηγορία:Προϊστορικοί ελεφαντίδες
Διοργανώσεις Ε.Π.Σ. Καρδίτσας 2016–17

Για την **περίοδο 2016–17**, η Ένωση Ποδοσφαιρικών Σωματείων Καρδίτσας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καρδίτσας.

Η πρωταθλήτρια ομάδα της ΕΠΣ Καρδίτσας λαμβάνει κερδίζει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσεται κυπελλούχος ΕΠΣ Καρδίτσας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Για την περίοδο 2016–17, δομή του πρωταθλήματος της Ε.Π.Σ. Καρδίτσας είναι η εξής:

* Α΄ Κατηγορία 
* Α1 Κατηγορία 
* Β΄ Κατηγορία (2 όμιλοι)
* Γ΄ Κατηγορία

### Α΄ Κατηγορία
Στην κορυφαία κατηγορία συμμετέχουν 16 σύλλογοι. Μετά τη λήξη της κανονικής περιόδου οι τέσσερεις πρώτες ομάδες της κατάταξης συνεχίζουν στα Play Off για την ανάδειξη του πρωταθλητή, η τελευταία ομάδα υποβιβάζεται και οι ομάδες από την 12η ως 15η θέση συμμετέχουν στα Play Out υποβιβασμού.

Το πρωτάθλημα κατέκτησε ο ΑΟ Σελλάνων

Πηγή: KarditsaSport.gr

### Α1 Κατηγορία
Η 2η κατηγορία της ΕΠΣΚ διεξήχθη με τη συμμετοχή 16 συλλόγων. Η πρωταθλήτρια ομάδα κέρδισε την απευθείας άνοδο στην Α΄ και οι ομάδες από 2η ως 5η θέση αγωνίστηκαν σε αγώνες κατάταξης για δυο ακόμα θέσεις ανόδου

Αντίστοιχα για τον υποβιβασμό η τελευταία της κατάταξης υποβιβάζεται στη Β΄ κατηγορία και οι ομάδες από 12η ως 15η θέση αγωνίστηκαν σε αγώνες κατάταξης για δυο εως τρεις ακόμα θέσεις υποβιβασμού 

Πρωταθλήτρια ήταν η Δόξα Μάρκου και μέσω των play off προβιβάστηκαν και οι ΑΟ Φύλλου , Παλαμαϊκή
Πηγή: KarditsaSport.gr

### Β΄ Κατηγορία

Πηγή: KarditsaSport.gr

Πηγή: KarditsaSport.gr
### Γ΄ Κατηγορία
Προβιβάζονται 4 ομάδες. Στην ΕΠΣ Καρδίτας μεταφέρθηκε ο ΑΟ Νέου Μοναστηρίου , που μέχρι το 2016 ήταν μέλος της ΕΠΣ Φθιώτιδας.

Πηγή: KarditsaSport.gr

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Καρδίτσας, οι σύλλογοι των δυο κατώτερων κατηγοριών προαιρετικά. Σε όλες τις φάσεις του κυπέλλου εκτός των ημιτελικών οι αγώνες είναι μονοί.  Στην πρώτη φάση συμμετέχουν οι σύλλογοι Β, Γ και κάποιοι της Α1 κατηγορίας (αυτοί που ανέβηκαν από Β και οι τελευταίοι της προηγούμενης περιόδου). Οι σύλλογοι που θα προκριθουν στη 2η φάση μαζί με τους υπόλοιπους της Α1 και τους 16 της Α Κατηγορίας θα είναι 32. Για το 2016-17 δήλωσαν συμμετοχή 42 συνολικά ομάδες, ετσι στην πρώτη φάση έγιναν 10 αναμετρήσεις. Στον τελικό έφτασαν η πρωταθλήτρια ομάδα της προηγούμενης περιόδου «Α.Ο. Σελλάνων» και ο «Α.Ο. Καρδίτσας».

### Α΄ Φάση
### Β΄ Φάση (των 32)
### Γ΄ Φάση (των 16) - Τελικός

Πηγή: Γ΄ Φάση Προημιτελικοί Ημιτελικοί  , karditsalive.net

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καρδίτσας
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Ninjemys

μικρογραφία|Καλλιτεχνική αναπαράσταση
Το ***Ninjemys oweni*** ("Χελώνα Νίντζα του Όουεν") είναι μια εξαφανισμένη μεγάλη αρχέγονη χελώνα της εποχής του Πλειστόκαινου που βρέθηκε στο Κουίνσλαντ της Αυστραλίας. Έμοιαζε με τον μεγαλύτερο συγγενή της *[[Meiolania]]*, εκτός από το ότι το μεγαλύτερο ζευγάρι κέρατα στο κεφάλι του έχει κολλήσει έξω στις πλευρές, παρά το σημείο προς τα πίσω.αριστερά|μικρογραφία|Απολιθωμένο κρανίο

Τα πρώτα γνωστά απολιθώματα αρχικά πιστευόταν ότι ανήκαν στο *Megalania*, και ως εκ τούτου ο Ρίτσαρντ Όουεν την είχε φανταστεί σαν μια γιγαντιαία σαύρα Μολώχ.

## Παραπομπές


## Εξωτερικοί σύνδεσμοι
*Cryptodira at Mikko's Phylogeny Archive

Κατηγορία:Ζώα του Πλειστόκαινου
Δίπαια Αρκαδίας

Τα **Δίπαια** ήταν αρχαία πόλη της Αρκαδίας στην περιοχή του Μαίναλου, την οποία διέσχιζε ο ποταμός Ελισσώνας. Οι κάτοικοι της μετακινήθηκαν στην Μεγαλόπολη το 370 π.Χ. κατά την ίδρυση της πόλης. Υπάρχουν πολλές αναφορές για την πόλη σε σχέση με την μάχη που εκτυλίχθηκε εκεί κάποια στιγμή μεταξύ του 479 και 464 π.Χ. μεταξύ των Λακεδαιμονίων και συνασπισμού όλων των Αρκάδων εκτός από τους Μαντίνειους. Εκτιμάται πως τα αρχαία ερείπια κοντά στο χωριό της Δαβιάς αντιστοιχούν στην τοποθεσία της αρχαίας πόλης, είναι πιθανό όμως να αποτελούν ερείπια κάποιας άλλης πόλης στο Μαίναλο.

Από τα Δίπαια κατάγονταν ο Γνάθων, ολυμπιονίκης του 5ου αιώνα π.Χ. στην πυγμαχία παίδων.

## Παραπομπές


Κατηγορία:Πόλεις της αρχαίας Αρκαδίας
Γαλάζιο Παράθυρο

Το **Γαλάζιο Παράθυρο** (Μαλτέζικα: it-Tieqa Żerqa, Αγγλικά: Azure Window) ήταν μια φυσική αψίδα 28 μέτρων από ασβεστόλιθο στη Νήσο Γκόζο, στη Μάλτα. Βρισκόταν στο Dwejra Bay, στα όρια του San Lawrenz, κοντά στη θάλασσα Inland και στο Fungus Rock.

Κατέρρευσε σε θύελλα στις 8 Μαρτίου 2017.

## Παραπομπές


Κατηγορία:Γκόζο
Δροβολοβό Αχαΐας

Το **Δροβολοβό** είναι μικρός οικισμός της πρώην Επαρχίας Καλαβρύτων του Νομού Αχαΐας. Διοικητικά ανήκει στην Τοπική Κοινότητα Καμενιάνων της Δημοτικής Ενότητας Αροανίας του Δήμου Καλαβρύτων, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011.

## Τοποθεσία
Το Δροβολοβό απέχει 15 χλμ. από τα Τριπόταμα, έδρα της Δημοτικής Ενότητας στην οποία ανήκει. Είναι ορεινός οικισμός σε υψόμετρο 907 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 31 κατοίκους.

## Διοικητική ιστορία
Το Δροβολοβό από το 1835 μέχρι το 1912 ήταν οικισμός του Δήμου Αροανίας. Στη συνέχεια με την κατάργηση των Δήμων ορίστηκε έδρα της Κοινότητος Δροβολοβού, έως το 1916 που η Κοινότητα μετονομάστηκε σε Κοινότητα Καμενιάνων και η έδρα της μεταφέρθηκε στον ομώνυμο οικισμό. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Αροανίας ως τμήμα του Δημοτικού Διαμερίσματος Καμενιάνων. Το 2011 βάσει της διοικητικής μεταρρύθμισης "Καλλικράτης" εντάχθηκε στον διευρυμένο Δήμο Καλαβρύτων.

## Προσωπικότητες
* Ιωάννης Αμβροσιάδης
* Αντώνιος Τσούνης

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δροβολοβού Αχαΐας, eetaa.gr. Ανακτήθηκε: 08/03/2017.
* Ε.Ε.Τ.Α.Α. - Διοικητικές μεταβολές Κοινότητας Δροβολοβού Αχαΐας, eetaa.gr. Ανακτήθηκε: 08/03/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων